cyanic-selkie/wikianc huggingface dataset:
Operasjon Torch
Invasjon
Invasjonen ble ledet av amerikanske 34. infanteri med en brigade av britiske 78. infanteri, den andre fungerende som reserve. Generalmajor Charles W. Ryder, kommandant av 34. infanteri, hadde blitt gitt kommando av første bølge ettersom det var et håp om at franskmennene ville stille seg mer sympatisk til en amerikansk kommandant enn en britisk. Landgangen var delt mellom tre strender – to vest for Alger og en øst. En del av landgangene havnet på feil strender, men det var ubetydelig ettersom det var praktisk talt ingen fransk motstand; kystbatteriene hadde blitt nøytralisert av den franske motstandsbevegelsen. En fransk kommandant ønsket åpent de allierte velkommen.
De eneste kampene skjedde i Algers havn hvor i Operasjon Terminal forsøkte to britiske destroyere å landsette en gruppe amerikanske kommandosoldater (rangers) direkte på havnen for å hindre franskmennene fra å ødelegge havneanleggene og senke skip. Tung artilleriild forhindret den ene fra å gå i land og drev den andre gruppen fra havnen etter noen få timer, noe som etterlot 250 av infanteriet igjen.
Landgangstroppene presset hurtig innover innlandet. General Juin overga byen til de allierte klokken 18.00.
Politisk resultat
Det ble hurtig klart at Henri Giraud manglet autoritet for å ta kommando over de franske styrkene. I tillegg foretrakk han vente i Gibraltar på resultatet. Eisenhower med støtte fra Roosevelt og Churchill gjorde avtaler med admiral François Darlan at han ville få kontrollen om han gikk over på de alliertes side. Dette betydde at Vichy-regimet fortsatte i Nord-Afrika med nasjonalsosialistiske lover og konsentrasjonsleirer. Charles de Gaulle av De frie franske styrker, den franske motstandsbevegelsen sammen med de allierte krigskorrespondentene reagerte med raseri. Problemet forsvant ikke da den lokale franske antinazisten Fernand Bonnier de La Chapelle myrdet Darlan den 24. desember 1942: Giraud ble da installert i hans sted. Han opprettholdt Vichy-regimet og lot lederne i motstandsbevegelsen i Alger arrestere den 8. november uten at Murphy gjorde noe for å forhindre det.
Adolf Hitler og Benito Mussolini fikk høre om hva admiral hadde til hensikt å gjøre ga de øyeblikkelig ordre til okkupasjon av Vichy-Frankrike og styrket aksemaktene i Afrika: Afrikakorpset.
Darlan-Girauds autoritet var innledningsvis lojale til Vichy-Frankrike, men ble gradvis tvunget til å ta del i krigsinnsatsen mot Tyskland og fascistiske Italia ved å demokratisere og fjerne de betydeligste Vichy-lederne og til sist slå seg sammen med den franske motstandsbevegelsen og ble Den franske komité for nasjonale frigjøring (Comité français de la Libération nationale) i London under autoritet av general de Gaulle (til tross for motstand fra president Roosevelt) og ble Frankrikes regjering, anerkjent av USA og Storbritannia.
Militære konsekvenser
Som et resultat av den tyske og italienske okkupasjonen av Vichy-Frankrike og deres ikke suksessfulle forsøk på å erobre den interne franske flåten ved Toulon (Operasjon Lila) gikk den franske Afrikakorpset, Armée d’Afrique, over på alliert side, og skaffet et tredje korps, XIX Corps, for Anderson. Andre steder gikk franske krigsskip, som slagskipet «Richelieu», over på de alliertes side.
Den 9. november begynte aksemaktene å bygge seg opp i Tunisia uten opposisjon fra lokale franske styrker under general Barré. Preget av ubestemthet flyttet Barré sine soldater inn i fjellene og dannet en forsvarslinje fra Teboursouk gjennom Medjez el Bab og ga ordre om at enhver som forsøkte å passere linjen skulle bli skutt. Den 19. november krevde den tyske kommandant Walter Nehring passasje for sine soldater til å passere over broen ved Medjez, men ble nektet. Tyskerne angrep den dårlig utstyrte franske enheten to ganger, men ble likevel drevet tilbake. Imidlertid hadde franskmennene fått mange døde og manglet artilleri og panserkjøretøyer, og Barré ble tvunget til å trekke seg tilbake.
Niob
Niob er et grunnstoff med kjemisk symbol Nb og atomnummer 41. Atommassen (u) er 92,9.
Operasjon Torch
Militære konsekvenser
Britiske åttende armé i øst, under ledelse av general Bernard Montgomery, stoppet ved Tripoli for å tillate forsterkninger å komme og bygge opp den allierte fordelen. I vest kom styrkene til general Anderson under angrep i februar ved Faïd-passet den 14. januar og ved Kasserine-passet den 19. januar. De allierte styrkene trakk seg tilbake i uorden og forvirring inntil tunge allierte forsterkninger stoppet aksemaktenes framgang den 22. januar.
Niob
Historie
Grunnstoffet ble oppdaget i 1801 av den britiske kjemikeren Charles Hatchett som navngav det columbium. Han fant dette grunnstoffet i mineralet kolumbitt som var sendt til England fra Connecticut på 1750-tallet. Siden niob oftest opptrer sammen med et annet grunnstoff, tantal (oppdaget i 1802), var det en del forvirring om disse to grunnstoffene var identiske. Forvekslingen ble ikke oppklart før Heinrich Rose og Jean Charles Galissard de Marignac gjenoppdaget niob i 1844. Rose kjente ikke til Hatchetts arbeid og døpte det niobium. I 1864 isolerte Christian Blomstrand niob i ren metallisk form ved å varme opp niobklorid i hydrogenatmosfære.
Navnet «columbium» med kjemisk symbol Cb ble forkastet av International Union of Pure and Applied Chemistry (IUPAC) og navnet niobium ble offisielt godkjent i 1950 etter 100 år med navnekontrovers.
Operasjon Torch
Militære konsekvenser
General Harold Alexander kom inn i Tunisia i slutten av februar for å ta kontroll over det nye hovedkvarteret til 15. armégruppe som hadde blitt dannet for å ta kontroll over både åttende armé og allierte styrker som allerede kjempet i Tunisia. Aksemaktene angrep igjen østover ved Medenine den 6. mars, men ble lett slått tilbake av åttende armé. Rommel konsulterte med Hitler for å tillate full tilbaketrekning til den linje som kunne forsvares, men ble nektet. Den 9. mars forlot Rommel Tunisia for å bli erstattet av Jürgen von Arnim som spredde sine styrker over 160 km over nordlige Tunisia.
Niob
Historie
I USA bruker mange fremdeles navnet columbium om grunnstoffet.
Navnet kommer fra gresk mytologi: Niobe, hvilket er datter av Tantalos.
Egenskaper
Niob er et mykt og smidig transisjonsmetall som lett kan valses og smis. Det er skinnende grått og får et blålig, passiviserende oksidsjikt etter en tid i romtemperert luft. Niob begynner å oksidere i luft ved 200 °C. De kjemiske egenskapene er nesten identiske med tantals. Det er motstandsdyktig overfor de fleste syrer, men angripes av flussyre og varm svovelsyre. I varme baser korroderer niob, fordi det beskyttende oksidsjiktet løses opp.
Mekanisk bearbeiding må foregå i beskyttende atmosfære. Niob blir superledende ved 9,3 K, høyest blant superledende grunnstoffer.
Isotoper
Naturlig forekommende niob består utelukkende av den stabile isotopen 93Nb. I tillegg er 32 kunstig fremstilte ustabile (og dermed radioaktive) isotoper kjent. De mest stabile av disse er 92Nb med halveringstid 3,49 × 107 år, 94Nb med halveringstid 2,033 × 104 år, 91Nb med halveringstid 	680 år, 93m1Nb med halveringstid 16,13 år, 91m1Nb med halveringstid 60,86 døgn, 95Nb med halveringstid 34,975 døgn, 92m1Nb med halveringstid 10,15 døgn og 95m1Nb med halveringstid 3,6 døgn. Alle de resterende isotopene har halveringstider kortere enn 1 døgn, og de fleste kortere enn 1 time.
CAS-nummer: 7440-03-1
Forekomst
I Norge ble niob produsert av Norsk Hydro ved Herøya basert på dolomitt og søvitt fra Søve gruver. I perioden 1953 til 1963 sto produksjonen på 350 – 400 tonn niob per år for 15-20 % av verdensproduksjonen og produktet gikk vesentlig til USAs atomindustri.
I 2007 ble det på verdensbasis fremstilt 45 000 tonn niob, og det største produsentlandet var Brasil (40 000 tonn), fulgt av Canada (4 200 tonn). Verdens utvinnbare niob-reserver anslås til å være 2,7 millioner tonn.
Anvendelse
Det brukes i mange stållegeringer, og ved sveising, i elektronikk, optikk og smykker. Niob har lavt tverrsnitt for nøytronbestråling og har derfor stor motstandskraft mot termiske nøytroner fra kjernereaksjoner. Niob og nioblegeringer brukes derfor i utstyr for kjernefysisk industri og eksperimenter, blant annet som tilsetning i legeringer for kapsling av brenselselementer i kjernereaktorer. Som tilsetningsstoff i legeringer gir niob høy temperaturstabilitet og har blant annet vært brukt i romprogrammer som Apollo og romfergen. Andre anvendelser er:
Fredmans Apostler
Fredmans Apostler er et debutalbum av Brødrene Bacchus og ble gitt ut i 1995.
Annet
Arrangert av: Brødrene Bacchus, Arild Sundt, Rune Thoen og Lars Martin Myhre
R.O.B.
R.O.B (Robotic Operating Buddy), lansert i Japan som Family Computer Robot (ファミリーコンピュータ ロボット), er et tilbehør til spillkonsollen Nintendo Entertainment System (NES). Det ble utgitt i juli 1985 i Japan som Famicom Robot og senere samme år som R.O.B. i Nord-Amerika. Roboten hadde en kort levetid og det ble bare utviklet to spill til den, Gyromite og Stack-Up, som utgjorde Nintendos Robot Series. R.O.B. ble laget for å fremheve NES som noe nytt og uvanlig for å overbevise butikker om å ta den inn etter videospillkrakket i 1983. Den ble i markedsføringskampanjen fremhevet som en leke istedenfor et videospill. Roboten ble også solgt sammen med NES og Gyromite i pakken Deluxe Set. Stack-Up var bare tilgjengelig separat og hadde sine egne ekstradeler for R.O.B.
Oppbygning og funksjon
R.O.B. virker ved at den mottar kommandoer via TV-skjermen. Mens hodet peker mot skjermen kan den flytte armene til venstre, høyre, opp og ned. Hendene kan klemme sammen slik at de kan manipulere deler festet til robotens sokkel. I spillet Gyromite holder og trykker R.O.B. på knappene på en vanlig spillkontroller. I Stack-Up må spilleren trykke en knapp på kontrolleren etter at R.O.B. er ferdig med en oppgave. Den opprinnelige Famicom Robot var hvit med rødbrune armer for å visuelt passe til Famicom. Den nordamerikanske R.O.B. fikk derfor to gråfarger for å passe til NES.
Opptredener i spill
R.O.B. har gjort cameoopptredener i flere spill, som for eksempel Kirby's Dream Land 3, WarioWare-serien, Star Fox-serien og F-Zero-serien. Han er også en skatt i spillet Pikmin 2. I Mario Kart DS og Super Smash Bros. Brawl er R.O.B. en spillbar figur.
Eksterne lenker
Nintendo Entertainment System
Ølen
Ølen (også brukt Ølsjøen, Ølensjøen og i eldre tid: Aalund, Aalundssøen) er et tettsted og tidligere kommune i Rogaland og Hordaland. Fra 1. januar 2006 gikk den sammen med tidligere Vindafjord kommune og dannet nye Vindafjord kommune. Tettstedet ligger på halvøya Haugalandet helt nord i Rogaland, og grenser mot Etne i øst.
1. januar 2002 ble Ølen kommune overført fra Hordaland til Rogaland. Det har vært gjennomført egne folkeavstemninger i kommunen om både fylkesskifte og kommunesammenslutning.
Ølen (Ølensjøen) er nå kommunesenter i nye Vindafjord kommune.
Etymologi
Navnet kommer av gammelnorsk Ǫlund, som antas å ha vært navnet på fjorden. Bjorvand og Lindeman mener dette kommer av en germansk stamme *alund- < *alwund- «skinnende, lys», som igjen settes i forbindelse med den urindoeuropeiske roten *h₁el- «gulrød». Et tilsvarende navn finnes i Ølenvika ved Namsos.
Historie
Det opprinnelige bygdenavnet var Olund (brukt på 1300-tallet). Fra 1600-tallet ble det vanlig å skrive Aalund, og dette var i bruk frem til slutten av 1800-tallet. Men uttalen var trolig Ølen, som i dag, og dette ble navnet på den nye kommunen tidlig på 1900-tallet. Navnet på tettstedet blir gjerne kalt Ølensjøen, i gamle dokumenter omtalt som «Landhandlerstedet Aalundssøen». Like ovenfor Ølensjøen ligger bygdemuseet Nerheimstunet, på den gamle og sentrale gården Nerheim. Dette navnet ble skrevet som Niarðhæim i 1326 og kommer av guden Njord fra norrøn mytologi. Sannsynligvis var det her et gudehov til ære for Njord. Senere kan det ha blitt vigslet til kirkested. Kirken stod hvertfall her i den første kristne tiden og frem til 1874. Da den nye kirken ble bygget i 1874 ble denne plassert lenger nede ved sjøen, blant annet for at den ikke skulle stå så værhardt til, og for å være lettere tilgjengelig for de som kom sjøveien.
Sommeren 1939 var en avdeling Bergengutter fra Norsk Riksdugnad i Ølen på nybrottsarbeid, og hjalp lokale bønder. Sommeren 1940 vendte de tilbake, som en del av Den frivillige Arbeidstjenesten. I perioden 1. juli - 20. august var totalt 250 gutter i sving. De var forlagt på Revahallen, og jobbet i grupper, hos bønder og nybrottsmenn i Ølen, Ølensvåg, Fikse, og Stumo.
Ølen ble opprettet som selvstendig kommune med 1 715 innbyggere ved deling av tidligere Fjelberg kommune 1. januar 1916. 1. januar 1964 ble kretsene Veastad, Vik og Aarvik med 578 innbyggere fra tidligere Vikebygd kommune innlemmet i Ølen kommune. Ølen fikk da et samlet innbyggertall på 2 727.
Geografi
Ølen kommune var 184 km², og regionsenter for indre deler av Haugalandshalvøyen. Kommunen har hatt et svært variert og sammensatt næringsliv, hovedsakelig basert på landbruk, industri og tjenesteytende næring. Kommunen hadde fire bygder, med Ølensjøen som det sentrale tettstedet med ca. 1 600 innbyggere. De andre tettstedene er bygdene Ølensvåg (800 innbyggere), Bjoa (500 innbyggere) og Vikebygd (550 innbyggere).
I Ølensjøen har kommunesenteret og kommuneadministrasjonen vært lokalisert. Her ligger også Ølen videregående skole, idrettshall, svømmehall og landets største privateide slakteri, Fatland Slakteri. I Ølensjøen ble det også nylig satt opp et større kjøpesenter som blant annet inneholder bokhandel, apotek og vinmonopol. Postkontoret for kommunene Ølen, Etne og Vindafjord var også lokalisert her, men det ble omgjort til post i butikk i 2010. Regionsenteret Ølensjøen har en rik og mangfoldig flora av butikker. Her finnes blant annet et stort møbelsenter, en håndfull klesforretninger, urmaker og flere frisørsalonger.
Det største industriområdet, målt i antall virksomheter, er uten tvil i bygda Ølensvåg. Bedriftene Westcon, Ølen Betong, Omega AS, Sandfrakt, Granberg Garveri og Berge Sag & Trelast er lokalisert her. Oljevirksomheten har de siste årene også satt sitt preg på Ølensvåg, hvor oljeplattformer ofte er inne for service og overhaling. I Ølensvåg ligger også Lundeneset videregående skole, en privat internatskole som Norsk Luthersk Misjonssamband eier. På Bjoa (Innbjoa og Utbjoa) ligger de største delene av kommunens kulturminner, med både helleristninger og en gammel kolerakirkegård. De siste årene er disse blitt godt tilrettelagt for besøk. Fra Utbjoa var det tidligere ferjeforbindelse til Stord. Dette ble nedlagt da Trekantsambandet, mellom Stord, Bømlo og Sveio, ble åpnet. Nå er det kun ferjeforbindelse til Fjelbergøyene og Halsnøy i Kvinnherad kommune.
I Vikebygd ligger Dommersnes industriområde, stedet hvor verneveggen til Ekofisktanken i Nordsjøen ble bygget på slutten av 1980-tallet.
Romsaøyene nord i den tidligere kommunen består av tre store og seks mindre øyer i Bjoafjorden. Her har det bodd folk i minst 2000 år. Det er i dag ikke lenger noen fastboende på øyene. Nå er det i stedet båtfolket som har nytte og glede av de lune og fine havnene. Romsa har den største fredede kristtornskogen i landet. Ellers har Romsa en stor barskog, fine områder for både bading og for bærplukking, merkede turstier til fraflyttede hus og gårdstun, og svært gode kaianlegg som de lokale båtlagene og friluftsråd har satt i stand.
Politikk
Kommunestyret i Ølen har hatt 21 representanter, siste periode var de fordelt på Senterpartiet (4), Vikebygd bygdeliste (4), Arbeiderpartiet (3), Fremskrittspartiet (3), Bjoa Bygdeliste (3), Høyre (3) og Kristelig Folkeparti (1). Opprinnelig hadde Høyre og KrF to representanter hver, men den ene representanten til KrF meldte overgang til Høyre. Formannskapet besto av syv representanter, hvorav fem valgt blant kommunestyrets medlemmer. Ordfører og varaordfører var i siste periode direktevalgte til formannskapet.
Ordfører Arne Bergsvåg (Sp) ble i 2003 valgt til sin andre periode som ordfører, i direktevalg for toårsperioden 2003–2005 i listesamarbeid med Høyre og Kristelig Folkeparti. Peder O. Lothe (H) var varaordfører. Ordfører Bergsvåg ledet også felleskomiteen for kommunesammenslutning mellom Ølen og Vindafjord kommuner, med ordfører Reidar Håvås fra Vindafjord som nestleder. Det ble tilsatt en egen prosjektleder for sammenslutningsprosjektet, han overtok som rådmann i den nye kommunen fra 1. januar 2006.
I forbindelse med stortingsvalget 2005 ble det arrangert felles kommunevalg for nye Vindafjord kommune, for toårsperioden 2005–2007. Det var samtidig direktevalg på ordfører til den nye kommunen, hvor 5 partier stilte med ordførerliste. Kandidatene til ordførervalget i den nye kommunen var daværende ordfører i Ølen, Arne Bergsvåg (Sp), daværende ordfører i Vindafjord, Reidar Håvås (Ap), Dagfinn Torstveit (H), Oddvar Haugland (KrF) og Terje Halleland (Frp). Ordfører Bergsvåg vant andre runde av ordførervalget, og ordfører Håvås ble i konstituerende kommunestyre valgt som ny varaordfører for Vindafjord kommune.
Tusenårssted
Den tidligere kommunens tusenårssted er parken «Joa-Kari» i sentrum av Ølen. Navnet er etter ei kone som bodde der i eldre tider. «Joa-Kari» er også tusenårssted i nye Vindafjord kommune.
Det hemmelige våpenet
Det hemmelige våpenet er det 18. tegneseriealbumet med Tintin, skrevet og illustrert av Hergé. Serien ble første gang publisert i tegneseriebladet Le Journal de Tintin fra 22. desember 1954 til 22. februar 1956.
Handling
En sensasjonell oppfinnelse av professor Tournesol begynner med å ødelegge vinduer og andre ting i glass på Moulinsart-slottet. Det viser seg å være en oppfinnelse som interesserer andre også, fordi spioner lusker omkring i nærområdet for å stjele Tournesols planer. Spionene viser seg å være fra Borduria, erkefiender av Syldavia, og har planer om å gjøre om oppfinnelsen til Tournesol til et masseødeleggelsesvåpen Ettersom spionene ikke klarer å få tak i oppfinnelsen selv, kidnapper de professoren og fører ham til Borduria. Tintin og kaptein Haddock følger etter for å frigjøre professoren.
Persongalleri
Hovedroller: Tintin og Terry, kaptein Haddock, professor Tournesol, Dupond og Dupont. Støtteroller: Max Hansen, professor Topolino, Bianca Castafiore og oberst Sponz.
Eksterne lenker
Turismebrosjyre fra Nyon som, på bykartet, viser hvor de forskjellige handlingene fra «Tintin: Det hemmelige våpenet» fant sted. Besøkt 27. april 2012
Ato Plodzicki-Faoagali
Ato Plodzicki-Faoagali (født 18. februar 1999) er en samoansk bokser.
Han representerte Samoa under Sommer-OL 2020 i Tokyo, hvor han ble utslått i åttendedelsfinalen.
Staryje kljatsji
Staryje kljatsji (originaltittel: Старые клячи) er en russisk film fra 2000, regissert av Eldar Rjazanov.
Handling
Historien følger fire middelaldrende kvinner, bosatt i Moskva. En av dem, Anna, må jobbe på en bilvask og blir stadig utsatt for skjellsord fra eieren. En annen kvinne, Lisa - en tidligere fagforeningsarbeider, arbeider nå ved et supermarked. Den tredje kvinnen, Masha, er en tidligere jernbanearbeider. Den fjerde kvinnen, Lyuba, forsøker å tjene penger ved å selge aviser. Alle disse kvinnene er veldig forskjellige, men de har en ting til felles: de er lojale venner, og er alltid klare til å hjelpe hverandre.
Snart havner Lyuba i en forferdelig vanskelig situasjon. Hun bestemmer seg for å selge sin luksuriøse leilighet (som hun arvet etter foreldrenes sine) med utsikt over Kreml for 100 000 dollar, og heller kjøpe en langt rimelig bolig i utkanten av hovedstaden. Forretningsmannen Khomenko, som viste seg å være en bedrager, tar på uredelig vis over Lyubas nye leilighet. Hun blir derfor hjemløs, uten penger og uten bolig. I desperasjon ber Lyuba om hjelp, og de tre vennene hennes bestemmer seg for å straffe kjeltringen Khomenko - og samtidig forstyrre hans kriminelle virksomhet mest mulig.
Neurypexina
Neurypexina er en slekt av dagsommerfugler som tilhører undergruppen blåvinger i den artsrike familien glansvinger (Lycaenidae).
Utbredelse
Denne slekten er utbredt i Vest- og Sentral-Afrika.
Hege Tørresdal
Hege Tørresdal (født 23. februar 1984) vant frøken Norge-tittelen i 2004. Hun var også Norges kandidat i Miss World i desember samme år, der hun ikke kom med blant semifinalistene. Tørresdal deltok også i TV3-serien «Sangstjerner» høsten 2007.
Sølsnes
Sølsnes er et fergested på sambandet Sølsnes–Åfarnes som inngår i fylkesvei 64 ytterst i Langfjorden i Molde kommune. Fergen krysser Langfjorden til Åfarnes i Rauma kommune. Verdens første gassdrevne ferge, MF «Glutra», gikk opprinnelig i dette sambandet.
Foruten fergekaia ligger blant annet Veøy kirke her. Navnet Sølsnes kommer av skjæret Søljo (sølvspenne) rett utenfor. Sølsnes gård er den rikeste på oltidsminner innenfor gamle Veøy herred og er en av de eldste i distriktet. Det har vært påvist 10 gravrøyser på gården, en av dem fra yngre jernalder. Gården Sølsnes var Jonas Lieds eie, og Lied etterlot seg der en samling russiske kunstverk av stor kulturhistorisk interesse, oljemalerier, grafikk, skulptur, samt akvarellportretter og miniatyrer av aristokratiske personer, malt på elfenben. Kunstverkene var fra tsartiden og kjøpt av Lied omkring revolusjonen.
Slaget ved Mišar
Etterspill
Slaget tvang tyrkerne til rekke seg tilbake og ga en betydelig militær og åndelig seier for de serbiske opprørerne.
Sputnik 9
Sputnik 9 er et musikkalbum med Sputnik, utgitt i 1994.
Lyman Frank Baum
Baum skrev en rekke bøker og korte historier, flere under ulike pseudonymer. Mest kjent er Trollmannen fra Oz (1900).
På slutten av 1800-tallet var også en skribent i ukeavisa Aberdeen Saturday Pioneer. Her kom han med harde utfall overfor den indianske befolkningen og tok til orde for utrydde dem i sin helhet.
Tollbodgata (Kristiansand)
Tollbodgata (3-83, 2-66) er en gate i Kvadraturen i Kristiansand som ligger i bydelen Kvadraturen/Eg. Gaten har sitt løp fra Honnørbrygga ved Vestre havn til Elvegata ved Otra og er identisk med fylkesvei 27 i Vest-Agder. 77 eiendommer er matrikulert til gaten. Gaten har tidligere hatt navnet Stengaten.
Tollboden (matrikulert til Vestre Strandgate), som gaten har sitt navn etter, er tegnet av Christian Heinrich Grosch og oppført i 1827. Bygningen står på Riksantikvarens liste over objekter som skal fredes fordi den er representativt for nasjonsbyggingen i tiden etter 1814; et signalbygg etter datidens målestokk.
Tinghuset som blant annet er tilholdssted for Agder politidistrikt og Kristiansand tingrett har adresse Tollbodgata 45, mens Kristiansand fengsel som holder til i samme bygning er matrikulert til Rådhusgata.
Kvadraturen skolesenter har adresse Tollbodgata 75. Dagens anlegg dekker et helt kvartal. Fra 1803-04 var det tukthus på denne adressen i en av byens største trebygninger med tre etasjer. Etter ominnredning ble bygningen seminar fra 1877 og fortsatte som Kristiansand lærerskole fra 1902 frem til 1960-tallet, og den har også huset Sørlandets barnehagelærerskole.
Osobennosti natsionalnoj okhoty v zimnij period
Osobennosti natsionalnoj okhoty v zimnij period (originaltittel: Особенности национальной охоты в зимний период) er en russisk film fra 2000 regissert av Aleksandr Rogozjkin.
Svensker
Svensker (svensk: svenskar) er betegnelsen på den etniske gruppen som er etterkommere etter svensker som opprinnelig kommer fra Sverige. Svensker har felles slekt, kultur, historie og språk. Svensker utgjør majoriteten av befolkningen i Sverige, der det bor cirka 8 millioner svensker. Svensker er også utbredt i Norden, spesielt i Finland. Totalt er det rundt 12–13 millioner mennesker med svensk eller delvis svensk opphav i verden.
Opphav
Svenskene som alle de andre germanske folk har sitt opphav fra den indo-europeiske folkevandringen. Da indo-europeerne kom til Norden utviklet de stridsøkskulturen som munnet ut i den nordiske bronsealderen. Den nordiske bronsealderen utviklet seg til den nordiske jernalderen. Det er i etterkanten av disse epokene svenskene skilte seg fra andre germanske stammer som bodde i Skandinavia.
Den første omtalen av forfedrene til svenskene i proto-historien var av den romerske historikeren Tacitus, som omtaler dem som Suiones i sin bok Germania. I boken beskriver han dem som en mektig stamme med en mektig flåte.
Folkevandringstiden og vendeltiden
Folkevandringstiden i Sverige var preget av klimasjokket i 535–536, som antas å ha rystet det skandinaviske samfunnet til sin kjerne. Så mye som 50 % av befolkningen i Skandinavia antas å ha dødd som et resultat av de dramatiske natur- og klimaendringene, og den fremvoksende vendeltiden viser en økt militarisering av samfunnet. Det er funnet flere områder i Sverige med rike gravgaver, blant annet godt bevarte båtgraver ved Vendel og Valsgärde, og gravhauger ved Gamla Uppsala. Disse gravområdene ble brukt i flere generasjoner. Noen av rikdommene ble trolig ervervet gjennom kontroll av gruvedistrikter og produksjon av jern. Sutton Hoo-hjelmen ligner veldig på hjelmer i Gamla Uppsala, Vendel og Valsgärde, noe som viser at den angelsaksiske eliten hadde omfattende kontakter med den svenske eliten.
Med opphav i det halv-mytiske Scandza (som dagens historikere tror er Götaland), krysset en befolkning av Gotere Østersjøen rundt 200 år e. Kr. De bosatte seg i Skytia, i det nåværende Ukraina og ved Svartehavskysten. Etter romerikets undergang i det femte og sjette århundre utviklet denne befolkningen seg til to adskilte folkegrupper; vestgotere og østgotere. Vestgoterne etablerte et kongdømme i Iberia og Sør-Frankrike, mens østgoterne etablerte seg i Italia og nåværende Kroatia.
Vikingtiden
Svenske vikinger spilte en betydelig rolle under vikingtiden, en periode som strakte seg fra det 8. til det 11. århundre, da skandinaviske sjøfarere og krigere – kjent som vikinger – herjet og utforsket ulike deler av verden. Vikingene fra Sverige var kjent for sine sjøferdigheter, handelsaktiviteter og militære ekspedisjoner. De spredte sin innflytelse over Østersjøen, Russland, Baltikum og andre områder.
Gilwell Park
Kategori:Speiderbevegelsen
Beate Bühler
Beate Bühler (født 8. april 1964) er en tysk volleyballspiller.
Hun representerte Vest-Tyskland under Sommer-OL 1984 i Los Angeles, hvor hun ble nummer 6.
Youness Baalla
Youness Baalla (født 25. april 1999) er en marokkansk bokser.
Han representerte Marokko under Sommer-OL 2020 i Tokyo, hvor han ble utslått i åttendedelsfinalen.
Chester Nimitz
Bakgrunn og tidlig karriere
Nimitz hadde opprinnelig planer om å begynne ved West Point, men der var det ingen ledige plasser. Han klarte imidlertid å komme inn på United States Naval Academy i Annapolis i 1901 og han ble uteksaminer i 1905 som nummer 7 av 114.
Karrieren kunne imidlertid få en hurtig avslutning da han som 22-årig fenrik («ensign») i 1907 kjørte destroyeren Decatur på en mudderbanke ved Filippinene. Han ble stilt for en militær domstol, anklaget for å ha satt et marinefartøy i fare. For dette fikk han en reprimande.
Han ble overført til skolevirksomhet, men etter et par år var han tilbake som skipssjef, denne gangen på forskjellige ubåter, av de første som kom i tjeneste. I tiden fram til første verdenskrig var han også en periode i Nürnberg og Gent og studerte blant annet ulike dieselmotorer.
Første verdenskrig og mellomkrigstiden
10. august 1917 ble Nimitz adjutant for admiral Samuel S. Robinson, som var sjef for ubåtstyrkene i Atlanterhavet. 6. februar 1918 ble han utnevnt til kommandørkaptein og stabssjef («Chief of Staff») for Robinson og fikk et anbefalelsesbrev for det arbeidet han la ned. Utover i resten av verdenskrigen fikk han stadig større ansvarsområde i forhold til ubåtoperasjonene.
I mellomkrigstiden hadde han forskjellige kommandoer, men studerte også en periode ved Naval War College i Newport i Rhode Island. Han tjenestegjorde både som skipssjef og i stabsfunksjoner.
Andre verdenskrig
Etter angrepet på Pearl Harbor 7. desember 1941 ble Nimitz den 31. desember 1941 admiral og sjef for den amerikanske Stillehavsflåten (Commander in Chief of the Pacific Fleet and Pacific Ocean Areas) og han ledet sjøkrigen mot Japan fra sitt hovedkvarter på Hawaii.
Den 19. desember 1944 ble han utnevnt til Fleet Admiral, den høyeste admiralgraden som tilsvarer fem-stjernes general. Han etterfulgte Ernest King som marinesjef (Chief of Naval Operations) den 15. desember 1945 og gikk av 15. desember 1947.
Pietro Antonio Zorzi
Pietro Antonio Zorzi (født 7. november 1745 i Castello di Novegradi, i bispedømmet Zara i Dalmatia, del av Venezia, nå i Kroatia, død 17. desember 1803 i Udine) var en venezianer og en av den katolske kirkes kardinaler. Han var erkebiskop av Udine 1792–1803.
Chester Nimitz
Andre verdenskrig
Honolulus store motorvei, Nimitz Highway, er oppkalt etter ham. Den amerikanske flåtens største hangarskip kalles «Nimitzklassen» som følge av navnet på det første skipet i klassen, USS «Nimitz».
Pietro Antonio Zorzi
Biografi
Zorzi, som var av en veneziansk adelsfamilie, inntrådte i 1764 i somaskerordenen, og mottok den 17. desember 1768 prestevielsens sakrament i Verona. I 1774 ble han rektor for Collegio dei Nobili i Brescia, samme funksjon utøvde han senere i Venezia.
Pave Pius VI utnevnte ham på forslag av det ventianske senat den 3. april 1786 til biskop av Ceneda. Bispevielsen ble foretatt den 17. april samme år i Roma av kardinal Carlo Rezzonico. De medkonsekrerende biskoper var erkebiskop Nicola Buschi og biskop Pier Luigi Galletti.
Den 24. september 1792 utnevnte pave Pius VI ham til erkebiskop av Udine, etter at dogen av Venezia, Ludovico Manin, hadde foreslått dette én måned tidligere.
Pave Pius VII kreerte ham til kardinal den 17. januar 1803. Kardinal Zorzi døde innen året var omme, før paven hadde tildelt ham noen tittelkirke.
Episkopalgenealogi
Hans episkopalgenealogi er:
Fylkesvei 6340
Fylkesvei 6340 (Fv6340) går mellom Fauskan og Jøssund i Ørland kommune. Veien er 4,1 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 83 (Sør-Trøndelag).
Helix
Helix kan sikte til:
Helix (øre)
thumb|Helix ligger øverst på det [[ytre øret]] Helix er kanten rundt det ytre øret. Helix er myk og en liten opphøyning på øret.
Helix kan utsmykkes med en helixpiercing.
Mingetsjevir vannkraftverk
Anlegget har turbiner med installert produksjonskapasitet (ytelse) på 402 MW, med en årsproduksjon på 1,4 TWt. Demningen og kraftverket stod ferdig med første fase i 1953, og siste utbyggingstrinn var ferdig i 2000.
Reservoaret har et volum på hele 15,6 km³, og vannet brukes også til irrigasjon med vanning a 10 000 km² tørre områder. Reservoaret er 70 km langt og 3-18 km bredt.
Heide Rosendahl
Heidemarie Ecker-Rosendahl (født 14. februar 1947) er en tysk friidrettsutøver som deltok i de olympiske leker 1972 i München.
Rosendahl ble olympisk mester i friidrett to ganger under Sommer-OL 1972 i München. Hun vant lengdehoppkonkurransen for damer med et hopp på 6,78 meter, kun en centimeter lengre en Diana Yorgova fra Bulgaria. Hun var også med på det vesttyske stafettlaget som vant 4 x 100 meter stafett for damer, med tiden 42,81 som var verdensrekord, foran Øst-Tyskland og Cuba. De andre på laget var Ingrid Becker, Annegret Richter og Christiane Krause. Rosendahl kom på andreplass i femkamp bak britiske Mary Peters.
Rosendahl satte i 1970 i Torino ny verdensrekord i lengdehopp med 6,84 meter, en rekord som stod i fem år.
Kunståret 1941
Kunståret 1941 er en oversikt over hendelser, fødte og avdøde kunstnerpersonligheter i 1941.
Fylkesvei 4498
Fylkesvei 4498 går mellom Stompabakken og Seldal i Sandnes. Veiens lengde er 14,5 km.
Frem til 2019 hadde veien betegnelsen fylkesvei 315.
Håkon Thelin
Håkon Thelin (født 2. mai 1976 i Oslo) er en norsk kontrabassist og komponist.
Han er utdannet (2003) fra Norges musikkhøgskole der han tok hovedfag i teoretisk og praktiske perkusjonsteknikker på kontrabassen. Fra 2007–2011 var han kunststipendiat på Norges musikkhøgskole hvor han arbeidet med et prosjekt kalt A New World of Sounds – advancements in contemporary double bass techniques. Thelin er i dag førsteamanuensis i samtidsmusikk ved musikkhøgskolen, der han underviser blant annet i fagene «Improvisasjonsbasert samtidsmusikk» og "Komposisjon workshop. Thelin har gitt ut flere soloalbum, og for Light vant han Spellemannprisen 2011 i klassen samtidsmusikk. Sammen med trekkspiller Frode Haltli og saksofonist Rolf-Erik Nystrøm utgjør han trioen Poing.
Cheavon Clarke
Cheavon Clarke (født 14. september 1990) er en britisk bokser.
Han representerte Storbritannia under Sommer-OL 2020 i Tokyo, hvor han ble utslått i åttendedelsfinalen.
Ferrari F430
thumb|F430 forfra thumb|Ferrari 156 Shark nose ga inspirasjon til F430 sitt frontparti. Her med tyske Wolfgang von Trips (1928–61) i 1961, noen uker før han dør i samme raserbil. Ferrari F430 (2004–09) er en to-seters sportsbil som ble produsert av italienske Ferrari, som også laget raserutgaver for bruk i internasjonale mesterskap. Den etterfulgte Ferrari 360 og solgte om lag like mye (omkring 17 000). Den ble i 2009 erstattet med Ferrari 458.
Navnet 430 kommer av motorstørrelsen på den 4308 ccm store midt-monterte 8-sylindrete motor (V8, Tipo F136) med 490 hk ved 8500 omdreininger per minutt (rpm). Høyeste dreiemoment på 465 newtonmeter kom ved 5250 rpm. Selv om motorstørrelsen ble økt med tyve prosent fra forgjengeren Ferrari 360 Modena, veide motoren kun 4 kg mer. Både karosseri og chassis var i aluminium fra det amerikanske selskapet Alcoa. F430 var fabrikkens siste modell med manuell girkasse. Det ble den første med det nye Manettino, der føreren velger kjøreprogram etter føre og vær.
Utseendet var laget av Pininfarina under ledelse av den amerikanske Frank Stephenson (født 1959). Det var inspirert av Ferrari 156 Shark nose (hainese), en F1-bil fra 1960-tallet.
Coupe og spider
F430 Coupe fra 2004 ble innstegsmodellen, lansert ved bilmessen i Paris. Den gjorde det mulig å kjøre i hundre kilometer i timen etter fire sekunder, tidligere enn de 4.3 sekunder det tok med 360 Modena. Toppfarten ble omkring 320 km/t. F430 var i 2005 eid av John Arne Riise og ble solgt ny i Norge.
F430 Spider fra 2005 ble først vist ved den årlige bilmessen i Genève, og ble av de britiske Top Gear-journalistene kjørt fort gjennom Lærdalstunnelen samme høst. I 2009 måtte cirka to tusen av F430 spider tilbakekalles da man fryktet at stofftaket skulle ta fyr når motoren ble skikkelig varm.
Om lag 15 000 av de totalt om lag 17 000 var Coupe og Spider. Resten var spesialutgaver.
Spesialutgaver
430 Scuderia fra 2007 var en raserutgave utviklet etter råd fra blant andre den tyske raserbilsjåføren Michael Schumacher. Den var 100 kg lettere, hadde kraftigere motor (510 hk) og endret eksos. Med grå eller gull felger og valgfrie fargede striper (racing livery) trukket over bilen fra panseret til hekken, kunne den oppnå 0 til 100 i løpet av  3.6 sekunder. Også denne ble solgt ny i Norge.
Scuderia 16M Spider fra 2008 var en 80 kg lettere Scuderia-utgave av F430 Spider. Navnet markerte Scuderia Ferraris 16. VM-tittel for konstruktører i Formel 1. Foruten litt flere klistremerker og noen striper som Carrozzeria Scaglietti hadde tegnet, kunne man montere en 16 GB iPod i konsollet. Den fulgte Enzo Ferrari sin visjon om å alltid bygge en bil mindre enn det du tror du kan selge, derav 499 og ikke 500 eksemplarer.
F430 Challenge fra 2006 var en ren raserbil for bruk i merkemesterskapet Ferrari Challenge, der den etterfulgte Ferrari 360 Challenge. Den hadde vanlig motor (490 hk) men var lettere og med veltebur, slik at den ikke kunne registreres for vei. Blant vanlige raserdetaljer hadde den også digitalt racingdashbord fra Magneti Marrelli.
F430 GT2 erstattet 360 GTC i 2006. Motoren ble juster til 4.0 L for å følge FIE-regelverket. Den tok klasseseiere i FIA GT, ALMS, 12 timer av Sebring og 24 timer av Nürburgring. Bilen er også kjent som GTC, Gran Turismo Competizione. I 2007 kom F430 GT3 for det internasjonale GT3 GT-mesterskapet til FIA. Denne hadde 550 hester og veide 1 219 kg, for å bevare det vekt/effekt-forhold som FIA hadde satt til 2.6kg/hk. Bilen brukes også i andre regionale mesterskap.
Jambalaya (On the Bayou)
«Jambalaya» er en amerikansk sang, skrevet og innspilt av den amerikanske countrysangeren Hank Williams. Den er oppkalt etter en kreolsk og kajunsk tallerkenrett, jambalaya. Sangen har gitt opphav til tallrike coverversjoner og har oppnådd popularitet innen flere musikksjangre.
Opphav
Med en melodi basert på kajunsangen, «Grand Texas», hevder noen kilder – Allmusic innbefattet – at Hank Williams og Moon Mullican skrev sangen sammen. Mullican ble ikke kreditert, men mottok royalties. Hank Williams with His Drifting Cowboys spilte den inn 13. juni 1952 i Castle Studio, Tulane Hotel, Nashville, Tennessee. «Jambalaya» ble utgitt på singlen MGM K-11283 19. juli 1962 og krediterte Williams som eneste opphavsperson. B-siden var «Window Shopping». Den ble fremført av Williams som en countrysang. «Jambalaya» lå på førsteplassen på countrylisten i fjorten ikke-sammenhengende uker. Den har fortsatt å være én av Hank Williams' mest populære sanger til i dag.
Sangens kajunrøtter
Sangens originalmelodi er hentet fra en kajunfransk sang kalt «Grand Texas». Den er en standard innen kajunkulturen. Selv om Williams endret teksten, beholdt han et Louisiana-tema. I tillegg identifiserer kajunene seg lett med Williams' sjelfulle sound. Etter at Williams' versjon ble utgitt, spilte kajunene inn sangen igjen og anvendte kajuninstrumenter. Denne gang anvendte de imidlertid Williams' tekst oversatt til kajunfransk. Under de seneste få tiårene har den kajunfranske versjonen blitt fremført av mange cajunband, inklusive Aldus Roger og Jo-El Sonnier.
Tema
«Grand Texas» er en sang om tapt kjærlighet, en kvinne som forlot jeg-personen i sangen for å dra sammen med en annen mann til Big Texas. «Jambalaya» handler i stedet om livet og den stereotypiske maten i kajunkokkekunsten. Sangen har et kajuntema, antageligvis inspirert av Williams' tid på the Louisiana Hayride, skjønt Louisiana Hayrade ble spilt inn i Shreveport, en by med meget liten kajunsk kulturell innflytelse. Williams synger om Yvonne i sangen og refererer til henne som my ma cher amio. Det blir betraktet som dårlig kajunfransk (ordet my foran det franske ma er overflødig) og har skapt en viss forvirring blant lytterne, særlig gitt hans uttale.
Williams skrev sammen med Jimmy Rule en oppfølger til sangen fra et kvinnelig perspektiv, «I'm Yvonne (Of the Bayou)». Den ble ikke like populær. I likhet med «Jambalaya» spekuleres det i om Williams kan ha anskaffet denne sangen fra Mullican.
Coverversjoner
En enda mer populær versjon av sangen på den tiden var coverversjonen med Jo Stafford. Den nådde en tredjeplass på Billboard hot 100-liste (og gjorde sangen godt kjent hos andre enn countrymusikkfansen). Mitch Miller hadde opprinnelig til hensikt at «Jambalaya» skulle bli spilt inn av Jimmy Boyd for Columbia Records. Boyd avslo dette og Jo Stafford with Paul Weston and his Orchestra spilte den inn i stedet. «Jambalaya» ble utgitt på singlen Columbia 4-39838 i 1952. Noen år senere spilte Jimmy Boyd den inn for Dot Records. Den ble utgitt på singlen Dot 16126 i 1960.
Sangen ble ytterligere popularisert i en rock and roll-versjon med Fats Domino. Den ble utgitt på singlen Imperial 5796 i november 1961.
The Carpenters hadde med sangen i en uptempo middle of the Road-versjon med countrytouch på duoens album Now & Then (A&M Records SP-3519) fra 1973. Denne versjonen ble utgitt på single utenfor USA i 1974 og solgte godt i Storbritannia og i Japan.
Andre artister som har spilt inn sangen innbefatter:
Norsk versjon
Fredrik Friis har skrevet en norsk tekst. Den norske tittelen er identisk med originaltittelen.
Antihelix
thumb Antihelix er en del av øret og ligger på pinna. Antihelix ligger nærmere øregangen enn helix.
Lykkelandet Zanzibar
Lykkelandet Zanzibar er et musikkalbum med Sputnik, utgitt i 1997.
Import-eksport
Historien
Pakistanske «Jasmin» (Iram Haq) er kjæreste med norske «Jan» (Bjørnar Teigen) mens hennes pakistanske foreldre planlegger bryllup med «Jasmin»s fetter. Hennes søster, Nadia "Anita Uberoi" er gift med sin fetter spilles av Assad Siddique hvor intrigene oppblåses og det oppstår morsomme scener basert på flerkulturelle problemer som omskjæring, intriger og utroskap.
Elly Ochola
Elly Ochola (født 10. mai 1983) er en kenyansk bokser.
Han representerte Kenya under Sommer-OL 2020 i Tokyo, hvor han ble utslått i åttendedelsfinalen.
Walter Kohn
Walter Kohn (født 9. mars 1923 i Wien, død 19. april 2016 i Santa Barbara) var en amerikansk fysiker og nobelprisvinner i kjemi. Han mottok Nobelprisen i kjemi for sin utvikling av tetthetsfunksjonalteorien. Han delte prisen med briten John Pople.
Laissez-faire
Laissez-faire er et fransk uttrykk som betyr «la det være» eller «la det skure». Det kan også uttrykkes via «laissez-passer», som betyr «la det gå sin gang/passere»
Laissez-faire-økonomi betyr at markedet fungerer best uten innblanding. For eksempel er det unødvendig at staten styrer forsyningen av varer til forbrukere i ulike deler av landet, slik det fungerer i land med planøkonomi. Markedet vil selv effektivt gi tilgang (tilbud) på varer hvor det eksisterer etterspørsel, på grunn av konkurranse og ønske om å tjene penger. Dersom tannkrem er etterspurt, vil markedet levere tannkrem. Hvis markedet etterspør sko i størrelse 45, vil markedet klare å levere slike.
Laissez-faire er en av grunnpilarene i den klassiske liberalismen.
Candalidini
Utseende
Små sommerfugler (vingespenn 20-35 millimeter) uten stjerter på bakvingene. Oversiden hos hannene er gjerne skinnende metallisk grønn eller blå, hunnene er brunlige. Undersiden er lyst gråbrun med litt utydelige flekker.
Levevis
Larvene kan leve på en rekke ulike planter.
Aase Gulbrandsen
Aase Liv Gulbrandsen (født 26. mai 1927 i Oslo, død 11. april 2020) var en norsk billedkunstner. Hun benyttet teknikkene blyant, kull, pastell, olje og litografi. Hun slo gjennom med et knippe oppsiktsvekkende kulltegninger på en utstilling i Oslo Kunstforening i 1974, og hennes blyanttegninger fikk formativ betydning for utviklingen av tegnekunsten i Norge. I tillegg var hun kjent som en egenartet kolorist, ikke minst på grunn av den røde signaturfargen i hennes malerier og oljepasteller.
Gulbrandsen var en av de første som ble tildelt Statens garantiinntekt for kunstnere, da denne ble innført i 1977. Fra 2001 mottok hun Statens stipend for eldre fortjente kunstnere. Hun var medlem av fagorganisasjonen Norske Billedkunstnere (NBK).
Hennes offentlige utsmykkingsoppgaver omfatter blant annet Politihøgskolen i Oslo (1979), Distriktshøgskolen i Bø i Telemark (1994), Høgskolen i Oslo (1996) og Gol videregående skole (2001).
Liv og karriere
Gulbrandsen vokste opp som enebarn i en bygård på Majorstuen i Oslo. Som tenåring drømte hun om å bli maler og brukte mesteparten av fritiden sin på å tegne, men foreldrene mente hun måtte ta en utdanning som ville sikre henne en trygg inntekt. Etter artium på Fagerborg skole gikk hun derfor sekretærlinjen på Oslo Handelsgymnasium. Hun fikk seg jobb på kontor, først på Den Norske Remfabrik, hvor hun tilbrakte fem år med å skrive brev og stenografere. Deretter jobbet hun 25 år som sekretær for rederen Øivind Lorentzen, og i et par år også for Erling Lorentzen i Rio de Janeiro.
Parallelt med dette var hun en aktiv kunstner. Med unntak av noen måneder på Bjarne Engebrets Malerskole i 1960, var hun selvlært. Hun debuterte på Statens Høstutstilling i 1969, med en påfølgende separatutstilling i Kunstnerforbundet i 1970. Utstillingen i Oslo Kunstforening i 1974 ble et stort gjennombrudd. Kulltegningene hennes vakte oppsikt, for de lignet ikke på noe man hadde sett på utstillinger tidligere.
Ken Olsen
Kenneth Harry «Ken» Olsen (født 20. februar 1926 i Bridgeport, Connecticut, USA, død 6. februar 2011 i Indianapolis, Indiana ) var en amerikansk ingeniør.
Aase Gulbrandsen
Liv og karriere
Hun bodde mesteparten av sitt liv i barndomshjemmet på Majorstuen i Oslo, men leide i perioder bolig på Røa og i Bærum, på Haslum og i Lommedalen. Der var hun nærmere naturen og satt mye utendørs og tegnet. Hun hadde også en spesiell forkjærlighet for Lofoten og hadde flere lengre atelieropphold der. I tillegg hadde hun noen særdeles produktive opphold ved Cité Internationale des Arts i Paris.
I 2007 utga hun en Artist’s Book på forlaget Press med tittelen Så merkelig, med spesiallagde collager av egne bilder, fotografier og tekster. Boken ble godt mottatt blant annet av kunstsosiologen Dag Solhjell, som beskrev den som «nyskapende» i sin fremstilling av et kunstnerisk «ytterpunkt der bare det sanne er verdig en kunstnerisk behandling». Han skriver videre at:"Livet er ikke så merkelig som tittelen kan antyde, men det er måten det fremstilles på som er det – merkelig og bemerkelsesverdig på samme tid. Boken er uten kos og nytelse … det er livets alvor og de takknemlige gleder over det enkle i våre omgivelser som preger både innhold og utstyr."Solhjell understreker at «hvert oppslag er en skjønnhetsopplevelse, uten å prange på coffee-table manér».
Kunst og teknikk
I boken Så merkelig fra 2007 skriver Aase Gulbrandsen at «Når jeg tegner, liker jeg best å sitte ute, - om det blir figurativt eller abstrakt er uten stor betydning. Men lykkelige er de øyeblikk da både øye, hjerne og hjerte er med.» Videre skriver hun at «Å tegne kan være å fange et menneskes tanker, - å fornemme en kirsebærblomsts skjørhet ved en tynn blyantstrek, - og å legge et håp av lys i det svarte kullet».
Hennes arbeidsprosess var spontan, intuitiv og abstraherende. Motivene er som regel inspirert av de nære omgivelser, av dyr, natur, arkitektur og interiør. I kunstverkene dukker ofte de samme motivene opp i nye utforminger, fordi hun gjerne vendte tilbake og arbeidet med dem i ulike perioder og årstider.
Noen av verkene fremstår virkelighetsnære, men som regel abstraherer, minimerer og ekskluderer hun, «av og til så sterkt at man bare aner synsopplevelsen». På utstillingen i Galleri Dobloug i 1987 viste hun hun sin styrke som kolorist, med pasteller som ga «en fortettet tolkning av natur i skiftende stemninger, av og til lyrisk, av og til dramatisk, med fargen som det stemningsbærende element».
Gulbrandsens produksjon er så bred og variert at den ikke lar seg inndele i distinkte perioder. Hun vekslet mellom ulike teknikker og uttrykksformer, og i artikkelen «En kunstner med mange ansikter» forklarer Sigrid Rømcke Thue den brede variasjonen med bevegelser i kunstnerens indre: «Når noe i det ytre korresponderer med noe i hennes eget sinn, settes prosessen i gang. Slik blir hennes bilder like meget uttrykk for en indre som en ytre opplevelse. Det er selve essensen, det stemningsbærende, hun søker å formidle». Det ytre mangfoldet speiler dermed en indre sammenheng.